Igor Rakočević
**Igor Rakočević** (rođen 29. marta 1978) u Beogradu je srpski košarkaš koji trenutno igra za Taukeramiku. Igra na pozicija beka, a u dosadašnjoj karijeri je igrao za Crvenu zvezdu, Budućnost, Minesotu Timbervulfse, Pamesu i Real Madrid.

Karijera
--------

Prošavši mlađe selekcije Crvene zvezde, debitovao je u seniorskoj ekipi sa 18 godina. Prve godine je beležio prosečno 4,2 poena. Sledeće sezone je prvi put pokazao za šta je sposoban i postao je važan deo tima (12,9 poena). Te sezone su Rakočević i Crvena zvezda osvojili prvenstvo Jugoslavije i igrali u finalu Kupa Radivoja Koraća. Iste godine je sa mladom košarkaškom reprezentacijom Jugoslavije osvojio zlato na Evropskom prvenstvu za mlade.

Već sa 20 godina, Rakočević je postao najbolji strelac svog tima (18,9 poena). Te sezone je debitovao i za seniorsku reprezentaciju Jugoslavije, ali nije uspeo da uđe u tim koji je igrao na Evropskom prvenstvu 1999. u Francuskoj. Nakon lošije sezone 1999/2000, prelazi u podgoričku Budućnost, gde u dve godine beleži prosečno 18 poena i osvaja prvenstvo i kup Jugoslavije.

2000. je izabran kao 51. pik od strane Minesote Timbervulfsa. Učestvovao je na Olimpijskim igrama 2000. u Sidneju, na kom je reprezentacija Jugoslavije osvojila tek šesto mesto. Na Evropskom prvenstvu 2001. u Turskoj osvaja zlatnu medalju, a isti uspeh ponavlja i na Svetskom prvenstvu 2002. u Indijanapolisu. 2002. prelazi u Minesotu, ali je u toku sezone igrao prosečno 6 minuta i beležio 1,9 poena po utakmici. Na kraju te sezone je napustio Minesotu i prešao u San Antonio Sparse, koji su ga ubrzo pustili. Oktobra 2003. se vratio u Crvenu zvezdu, u kojoj je imao sjajnu sezonu, beležeći prosečno 24 poena. Sa Crvenom svezdom je osvojio domaći Kup Radivoja Koraća i igrao na fajnal-foru Jadranske lige.

Rakočević šutira trojke pred utakmicu Superkupa Španije 2007.

Učestvovao je na Olimpijskim igrama 2004. u Atini na kojima je reprezentacija Srbije i Crne Gore osvojila tek 11. mesto. 2004. godine je potpisao za Pamesu iz Valensije, gde je beležio prosečno 21 poen po utakmici.

Jula 2005. je potpisao za Real Madrid. U sezoni 2005/2006 je beležio prosečno 16 poena po takmici. Bio je jedan od boljih u reprezentaciji SCG na Evropskom prvenstvu u Srbiji i Crnoj Gori, na kom je SCG ispala u četvrtini finala od Francuske.

Bio je kapiten reprezentacije na Svetskom prvenstvu 2006. u Japanu. Od 2006. je član Taukeramike. U sezoni 2006/2007 Evrolige osvojio je „Trofej Alfonsa Forda" za najboljeg strelca Evrolige i bio je izabran u drugi najbolji tim Evrope te godine.

Sa Taukeramikom Rakočević je osvojio Superkup Španije 2006. i Prvenstvo Španije 2007/2008.

Vanjske veze
------------

***Igor Rakočević*** na Wikimedijinoj ostavi

* 

]

| * p
* r
* u
NBA draft 2000. |
| --- |
| Prvi krug | 
* Kenyon Martin
* Stromile Swift
* Darius Miles
* Marcus Fizer
* Mike Miller
* DerMarr Johnson
* Chris Mihm
* Jamal Crawford
* Joel Przybilla
* Keyon Dooling
* Jérôme Moïso
* Etan Thomas
* Courtney Alexander
* Mateen Cleaves
* Jason Collier
* Hedo Türkoğlu
* Desmond Mason
* Quentin Richardson
* Jamaal Magloire
* Speedy Claxton
* Morris Peterson
* Donnell Harvey
* DeShawn Stevenson
* Dalibor Bagarić
* Jakovos Cakalidis
* Mamadou N'Diaye
* Primož Brezec
* Erick Barkley
* Mark Madsen

 |
| Drugi krug | 
* Marko Jarić
* Dan Langhi
* A. J. Guyton
* Jake Voskuhl
* Khalid El-Amin
* Mike Smith
* Soumaila Samake
* Eddie House
* Eduardo Nájera
* Lavor Postell
* Hanno Möttölä
* Chris Carrawell
* Olumide Oyedeji
* Michael Redd
* Brian Cardinal
* Jabari Smith
* DeeAndre Hulett
* Josip Sesar
* Mark Karcher
* Jason Hart
* Kaniel Dickens
* Igor Rakočević
* Ernest Brown
* Dan McClintock
* Cory Hightower
* Chris Porter
* Jaquay Walls
* Scoonie Penn
* Pete Mickeal

 |